224 



Regis sigillo et manu propria accepit, in qua illi mandatur, 

 ut et de confoederatione cum Gedeone (rege Sueciae), Ulysse 

 (rege Daniae), Andrea (electore Brand.) et Venetis (Ordinibus 

 Belgicis) ineunda, et de gerendo bello contra communes 

 hostes, in conventu hic futuro tractet ac concludat, cuncta- 

 que, quae ille egerit, se rata habiturum esse. Misit qui- 

 dem ei seorsim peculiarem instructionem, sed quae eiusmodi 

 particularia continet, ex quibus apparet, recta hunc Regem 

 consilia sequi, et optima quaeque ab eo nobis et reip. ex- 

 spectanda esse. Ex eo pro singulari sua prudentia Gedeon 

 (rex Sueciae) statuet, an non simili modo solemnis commissio 

 nova Gellio (Rutgersio) transmittenda sit, cui et priores S. 

 R. M:tis Litterae, et quae in' posterum quoque ad ipsum 

 mittentur, instructionis loco erunt, et cuncta, quae ad me 

 perscripta sunt ab Illrri Genrte Tua, semper ante oculos 

 nobis erunt, ut quantum fieri potest, ad laudabilem illum 

 scopum, quem Se. Africanus (rex Sueciae) heroica generosi- 

 tate sibi habet propositum, dirigantur actiones nostrae. Ut 

 vero pro ea fiducia, quam S. R. M:tas clementissimo affectu 

 de me concepit, confidenter animi mei sensus expromam, 

 pauca monebo et subiiciam de conditionibus Varroni (Rut- 

 gersio) transmissis, tum etiam de illis, quae comprehenduntur 

 in accuratissimis ad me litteris Ilhris Gen:tis Tuae. Hoc 

 unice peto, ut si forte in re ipsa errem, hoc asscribatur non 

 proposito, sed imprudentiae meae. Conditiones illae omnes 

 sunt aequissimae, imo necessariae, nec quisquam, qui in ne- 

 gotiis publicis versatus est, et momenta magnarum rerum 

 intelligit, quidquam in illis desiderare potest. In tertia con- 

 ditione continetur rei gerendae nervus, sed unde tam cito 

 tam ingens pecuniarum summa una vice confici ac cumulari 

 possit, qualis in rationibus sumptuum seorsim consignata 

 est, non video, si et confoederatorum praesentem statum, 



